題畢少董繙經圖
作者：楊萬里
朝代：宋

paragraphs: 宋生把卷讀且指，李生把卷問奇字。
榻上坐著一老子，右手秉筆袒左臂。
春秋論語訓傳成未成，胸中有話頗欲告兩生。
欲呼小白拉重耳，同討犬戎尊帝京。
蠶妾不解事，兩生未可語。
冬郎政兒癡，誰能復憐許。
繙經未了報歸期，携書歸來獻玉墀。
胡沙滿面無人識，回首兩生斗南北。